cyanic-selkie/wikianc huggingface dataset:
HMS Alexander (1778)
Palvelus
Alus osallistui 1798 Aboukirin taisteluun päällikkönään Alexander Ball. Alus osallistui Egyptin alueen sotatoimiin 8. maaliskuuta alkaen aina 2. syyskuuta 1801 saakka. Alus poistettiin palveluksesta 1803 Plymouthissa ja se romutettiin 1819.
Heng Samrin
thumb|Heng Samrin Heng Samrin (s. 1934) on kambodžalainen poliitikko. Hän oli maansa valtionpäämies vuosina 1979–1993. Samrin oli Pol Potin johtamien Punaisten khmerien jäsen, ja hyvässä asemassa vuonna 1975 kun Punaiset khmerit nousivat valtaan. Toukokuussa 1978 hän osallistui Pol Potin vastaiseen kapinaan, ja sen epäonnistuttua Heng Samrin pakeni Vietnamiin. Saman vuoden joulukuussa Heng Samrin palasi Kambodžaan Vietnamin valloitusjoukkojen kanssa, ja hänet nimitettiin presidentiksi.
Uno Dojo
Uno Dojo on japanilainen vapaaotteluseura, jonka perusti Caol Uno. Seuralla on kaksi pienempää salia Omorissa ja Harajukussa. Uno Dojossa harjoitellaan pääosin vapaaottelua johon kuuluu pystyottelua ja mattopainia.
Sibila
Sibila on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella 75 kilometriä Ségousta maanteitse koilliseen. Kunnassa on 19 200 asukasta (vuonna 2009).
Sibilan kunta rajoittuu idässä Ségoun piirin Dioron, etelässä Farakou Massan ja lännessä Sansandingin sekä pohjoisessa Nionon piirin Pogon ja Macinan piirin Kolongon kuntiin. Kuntaan kuuluu 15 kylää.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi ja riisi. Kotieläimiä ovat naudat, lampaat ja vuohet. Palveluihin kuuluvat viisi koulua, koulutus- ja kehittämiskeskus (CED) sekä terveysasema.
Jääpallon Viron-mestaruuskilpailut 1921
Jääpallon Viron-mestaruudestaa 1921 pelasi vain kaksi joukkuetta. Viron jääpallomestaruus ratkaistiin virallisesti ensimmäisen kerran. Neljä kertaa aiemmin pelattuja mestaruuskilpailuja pidetään epävirallisina.
Mestarijoukkue
Sportin joukkue: Paul Bersing, Christfried Burmeister, Edgar Klumberg (Kolmpere), Heinrich Paal, Rudolf Paal, Otto Saulep, Reinhold Saulmann, Harald Stunde, Vladimir Tell, Georg Turgan, Oskar Üpraus.
Nina Badrić
Nina Badrić (s. 4. heinäkuuta 1972 Zagreb) on kroatialainen näyttelijä, laulaja ja malli. Badrić edusti Kroatiaa vuoden 2012 Eurovision laulukilpailussa kappaleella Nebo, mutta ei päässyt kilpailun finaaliin.
Tatsuma Itō
Tatsuma Itō (s. 18. toukokuuta 1988 Mien prefektuuri) on japanilainen tennispelaaja. Parhaimmillaan hän on ollut kaksinpelissä ATP-listan sijalla 60 lokakuussa 2012. Hänen valmentajanaan toimii Kentaro Masuda.
Lokakuussa 2012 Itō saavutti uransa suurimman voiton voitettuaan Japan Open Tennis Championships -turnauksessa maailmanlistan sijalla 12 olleen Nicolás Almagron.
3772 Piaf
3772 Piaf (1982 UR7) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Asteroidin löysi Lyudmila Karachkina lokakuussa 1982. Se on nimetty ranskalaisen laulajan Édith Piafin mukaan.
Saksi-Wittenbergin herttuakunta
Saksi-Wittenbergin herttuakunta oli keskiaikainen Pyhään saksalais-roomalaiseen keisarikuntaan kuulunut herttuakunta, jonka pääkaupunkina toimi Wittenberg. Herttuakunta oli olemassa vuodesta 1296 vuoteen 1356.
Suonummen maja
pienoiskuva|Suonummen maja. Suonummen maja on Hausjärvellä, Erkyläntien varrella sijaitseva Riihimäen Kiista-Veikkojen ylläpitämä hiihtomaja. Maja sijaitsee noin viiden kilometrin päässä Riihimäen keskustasta.
Maja on vuokrattavissa saunailtoja, juhlia, kokouksia ja yritysten virkistäytymispäiviä varten. Majan tilat käsittää kaksi salia, keittiön, vessan ja kaksi saunaa pukuhuoneineen. Majalla ei saa yöpyä. Majan vuokraamisen ikäraja on 21.
Suonummen majalta kulkee viiden kilometrin pituinen ulkoilureitti Riihimäen Uhkolaan. Ulkoilureitin varrella sijaitsee Riihimäen puolella Vahteriston luonnonsuojelualue sekä Uhkolansuo. Reitin varrella sijaitsee myös vähän matkan päässä Suonummen majalta näköalapaikka.
Paul Goodison
Paul Martin Goodison, MBE (s. 29. marraskuuta 1977 Sheffield) on brittiläinen kilpapurjehtija ja olympiavoittaja. 180 senttimetriä pitkä ja 78 kilogrammaa painava Goodison edustaa Ulley Sailing Clubia ja kilpailee laser-luokassa.
Goodison saavutti kultaa laserista vuoden 2008 kesäolympialaisista Pekingistä. Vuoden 2004 kesäolympialaisissa hän oli neljäs ja vuoden 2012 kesäolympialaisissa seitsemäs. MM-kilpailuista hän on saavuttanut yhden kullan ja yhden pronssin. EM-kilpailuista Goodisonilla on kolme kultaa, viisi hopeaa ja yksi pronssi.
Goodison nimettiin uutena vuotena 2009 Brittiläisen imperiumin ritarikunnan jäseneksi (MBE).
Katsuragi-luokka
Katsuragi-luokka oli keisarillisen Japanin laivaston kolmen vuoden 1882 hankintoihin kuuluneen aluksen muodostama korvettiluokka.
Alukset
Alukset modernisoitiin vuonna 1900, jolloin parkkitakila poistettiin ja alukset aseistettiin uudelleen kahdeksalla 2,5 naulan pikatykillä sekä kuudella konekiväärillä. Lisäksi 38 senttimetrin torpedoputket vaihdettiin 45 senttimetrin putkiin. Alusten aseistus uusittiin seuraavan kerran vuonna 1907, minkä jälkeen niillä oli neljä kolmituumaista ja neljä 50 millimetrin tykkiä. Telakalta palattuaan alukset luokiteltiin tutkimusaluksiksi. Seuraavaksi aluksilta poistettiin tykit lukuun ottamatta kahta kolmituumaista.
Acorn Archimedes
Acorn Archimedes oli brittiläisen Acornin vuonna 1987 julkistama mikrotietokone, joka käytti Acornin omaa ARM-suoritinta.
Sibelius oli tietokoneen läpimurtosovellus, jonka ansiosta säveltäjät ostivat Archimedes-tietokoneen.
Historia
Julkaisun yhteydessä oli kaksi mallia: A305 ja A310. A305 oli mahdollista päivittää A310:ksi kasvattamalla RAM-muistin määrä 0,5 megatavusta yhteen megatavuun. 400-sarjassa oli neljä laajennuspaikkaa ja 300-sarjaan pystyi lisäämään laajennuspaikkoja.
Viimeiseen hengenvetoon
Viimeiseen hengenvetoon (À bout de souffle) on ranskalaisen Jean-Luc Godardin ohjaama draamaelokuva vuodelta 1960 ja yksi Ranskan uuden aallon elokuvan avainteoksia. Elokuvassa seurataan poliisia pakoilevaa ranskalaista miesrikollista ja toimittajaksi pyrkivää yhdysvaltalaisnaista, jotka kohtaavat Pariisissa.
Acorn Archimedes
Historia
Archimedes sai penseän vastaanoton: henkilökohtaisten tietokoneiden markkinat olivat yhdistymässä IBM PC -yhteensopiviin ja Archmedes sisälsi uuden prosessorin, uuden käyttöjärjestelmän eikä olemassa olevaa ohjelmistovalikoimaa sen käyttäjille. Ohjelmien tulo vei aikaa vuosia ja Acorn vahvisti asemiaan koulutuskäyttöön suunnattujen tietokoneiden markkinoilla.
Viimeiseen hengenvetoon
Viimeiseen hengenvetoon on Godardin ensimmäinen pitkä näytelmäelokuva ja perustuu uuden aallon ohjaajakollega François Truffaut'n tarinaan. Ensi-iltansa se sai vuosi Truffaut'n 400 kepposta -elokuvan jälkeen. Vuonna 1959 oli ensi-iltaan ehtinyt myös Alain Resnais’n Hiroshima, rakastettuni. Kolmikko laski perustan elokuvan uudelle aallolle. Viimeiseen hengenvetoon sai tuoreeltaan tunnustusta visuaalisen tyylinsä ja filmissä sovelletun hyppyleikkauksen ansiosta.
Acorn Archimedes
Historia
Ensimmäinen Archimedes-malli piti näppäimistön ja keskusyksikön erillään toisistaan, mutta myöhemmin ilmestyi malleja, joissa näppäimistö oli keskusyksikön päällä.
Archimedes ei menestynyt saman aikakauden tietokoneita Atari ST:tä ja Amigaa vastaan. Britanniassa Archimedestä nähtiin varsin usein kouluissa, koska sen edeltäjä BBC Micro oli saavuttanut aseman koulujen käyttämänä koneena. Suomessa Archimedeksellä oli maahantuoja, mutta konetta ei varsinaisesti markkinoitu eikä myyty. Ihmisten tietoisuuteen se nousi ainakin MikroBITTI -lehden koneesta tehdyn artikkelin myötä.
Viimeiseen hengenvetoon
Palkinnot ja tunnustukset
Kolmekymmentä suomalaista elokuva-arvostelijaa ja -asiantuntijaa äänesti vuonna 1979 kaikkien aikojen sadasta merkittävimmästä elokuvasta, ja Viimeiseen hengenvetoon oli mukana kahdentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen 11. parhaaksi ei-englanninkieliseksi elokuvaksi.
Acorn Archimedes
Historia
Archimedeksen tehokkuutta esiteltiin usein 3D-grafiikkaa käyttävillä peleillä, erityisesti David Brabenin varta vasten sille ohjelmoimalla Zarchilla, joka tunnetaan muilla koneilla Virus-nimisenä. Archimedeksen ensimmäisissä malleissa ei ollut joystick-porttia, mikä vaikeutti sen asemaa pelikoneena. Myöhempään A3010-malliin lisättiin joystick-portti, mutta juuri mitkään Archimedeksen peleistä eivät tukeneet sitä. Archimedekselle käännettiin kuitenkin jonkun verran ST:ltä ja Amigalta tuttuja pelejä – yleensä lähes identtisenä. Archimedeksen vuonna 1991 julkaistu versio avaruussimulaattori Elitestä oli kehitetty pidemmälle kuin pelin muut versiot.
Viimeiseen hengenvetoon
Palkinnot ja tunnustukset
Elokuvasta on valmistunut restauroitu versio.
Acorn Archimedes
Historia
Archimedes-tietokoneiden välitön seuraaja oli RiscPC.
Archimedes-tietokoneen käyttäjäkunta jäi pieneksi, mutta ARM-arkkitehtuuria käyttävät suorittimet ovat yhä 2020-luvulla käytössä.
Käyttöjärjestelmä
Archimedeen käyttöjärjestelmä oli nimeltään Arthur OS, jonka nimeksi vaihdettiin myöhemmin RISC OS. Käyttöjärjestelmä perustui Acornin BBC Microa varten tekemään käyttöjärjestelmään.
Tietokoneeseen piti tulla ARX-niminen käyttöjärjestelmä, jota kehitti Acorn Research Center (ARC). ARX oli kuitenkin kookas ja hidas sen aikaisille ARM-piireille. ARX oli myös myöhästymässä Archimedes-koneiden julkaisusta ja Acorn kääntyi omaan ohjelmistokehitykseen, jonka piti kehittää korvaava käyttöjärjestelmä tiukan aikataulun sisällä ja sai sen mukaan nimen Arthur.
Tekniikka
Tietokoneesta oli kolme mallisarjaa: 300, 400 ja 500.
300- ja 400-sarjat käyttivät ARM-2 suoritinta, 500-sarja käytti ARM-3 suoritinta.
FlatOut (pelisarja)
FlatOut on suomalaisen Bugbear Entertainmentin kehittämä ajopelisarja, jonka ensimmäisen osa on julkaistu vuonna 2004. Peleissä ajetaan kilpaa toisia autoja vastaan erilaisilla radoilla sekä "Demolition derby" -romuralliareenat, joissa on tarkoitus tuhota kokonaan toisia autoja. Peleissä on myös eräitä humoristisia lisähaasteita.
FlatOut-sarjan pelejä on myyty n. 3 miljoonaa kappaletta. FlatOut: Head On PlayStation Portable:lle on myyty 300 000 tuhatta kappaletta.
Muiden kehittäjien pelit
Sarjaan on tehty muita osia muiden kehittäjien toimesta kun oikeudet sarjaan siirtyivät.
Pyhän sydämen katedraali
Pyhän sydämen katedraali tarkoittaa seuraavia:
Salla Eerola
Salla Eerola (o.s. Suominen, s. Turku) on suomalainen balettitanssija. Hän on tanssinut Suomen Kansallisbaletissa vuodesta 1996 ja sen tähtitanssijana vuodesta 2009 alkaen.
Eerola aloitti tanssimisen 3-vuotiaana satubaletissa. Hän opiskeli Turun konservatoriossa Mirja-Liisa Herhin johdolla vuosina 1994–1995. Eerola on opiskellut myös Suomen Kansallisoopperan balettikoulussa ja suorittanut lisäopintoja tanssikursseilla. Vuonna 2004 Eerola vieraili Tanskan kuninkaallisessa baletissa Pähkinänsärkijän Klaaran roolissa (Alexei Ratmanskyn koreografia).
25. maaliskuuta 2010 Eerola sai Suomen Kulttuurirahaston Edvard Fazer -palkinnon. Hän vastaanotti palkintomaljan ja siihen kuuluvan 8 000 euron palkinnon Kansallisoopperan näyttämöllä Prinsessa Ruususen kauden 2010 ensimmäisessä esityksessä.
Eerolan puoliso Jaakko Eerola on myös balettitanssija. Perheeseen kuuluu kaksi lasta.
Palkinnot
Lähde
Ammunta kesäolympialaisissa 2004 – miesten 10 metrin olympiakivääri
Miesten 10 m olympiakivääri ammuttiin Ateenan kesäolympialaisissa 18. elokuuta. Kultaa vei Saksan Manfred Kurzer tuloksella 682,4 (590+92,4).
Supermarine Scimitar
thumb|right|Supermarine Scimitarien lentue [[Farnborough'ssa vuonna 1962.]] Supermarine Scimitar on brittiläinen Supermarinen suunnittelema ja valmistama suihkuhävittäjä. Lentotukialuksilta toiminut Supermarine Attackerin seuraaja Scimitar oli Britannian ensimmäinen taktisiin ydinpommituksiin kykenevä hävittäjälentokone.
Scimitar oli käytössä vuosina 1958–1969, ja ensilento tapahtui vuonna 1956. Sitä valmistettiin 76 konetta. pienoiskuva Supermarine Scimitar kykeni kuljettamaan ainakin yhden 794 kg (1 750 lb) painoisen Red Beard -ydinpommin (suom. Punaparta). Koneen kapasiteetti salli periaatteessa kaksi. Konetyypillä oli kuitenkin vaikeuksia liikehtimisessä sekä toimintavarmuudessa. Tämän takia se jakoi ikävän kohtalon yhdessä edeltäjänsä Supermarine Swiftin kanssa, ja sille sattui melko useita lento-onnettomuuksia. Se vedettiin pois palveluksesta vuosikymmenen mittaisen käyttöiän jälkeen ja korvattiin Blackburn Buccaneer -tyypillä.
Aseistus
(tykkien lisäksi muut valinnaisesti)
Tony Settember
Tony Settember (10. heinäkuuta 1923 Manila, Filippiinit – 4. toukokuuta 2014 Reno, Nevada) oli yhdysvaltalainen Formula 1 -kuljettaja. Hän osallistui seitsemään F1-osakilpailuun kausilla 1962–63. Hän oli parhaimmillaan yhdestoista Britannian GP:ssä 1962. Hän ajoi Emeryson- ja Scirocco-tiimeissä.
Bogaletch Gebre
Bogaletch Gebre (1953 Zato, Etiopia – 2. marraskuuta 2019 Los Angeles, Kalifornia, Yhdysvallat) oli etiopialainen ihmisoikeusaktivisti, joka perusti siskonsa kanssa KMG Etiopia -järjestön, joka on auttanut monia tyttöjä ja naisia opiskelemaan ja taloudelliseen omavaraisuuteen sekä valistanut muun muassa naisten sukupuolielinten silpomisen haitoista ja vaaroista. Gebre itse silvottiin 12-vuotiaana ja oli lähellä kuolla verenhukkaan. Hän onnistui poikkeuksellisesti lukemaan ja pääsi stipendin mukaan opiskelemaan yliopistoon. Gebre oli tekemässä väitöstutkimusta, kun hän päätti vuonna 1997 palata Etiopiaan edistämään tyttöjen ja naisten tasa-arvoa sekä vapauksia.
Nuoruus
Bogaletch Gebre syntyi vuonna 1953 pienessä Zaton kylässä maaseudulla noin 370 kilometriä Etiopian pääkaupungista Addis Abebasta lounaaseen. Hänen vanhempansa olivat Lonseke Ayemo ja Gebre Kabre. Hän oli yksi perheen 14 lapsesta, joista suurin osa ei kuitenkaan elänyt aikuisuuteen.
Gebre kävi kuusivuotiaana salaa koulua. Hän lähti aamulla ennen kuutta hakemaan vettä, kuten monet nuoret tytöt tekevät. Gebre kuitenkin meni salaa kouluun ja jätti vesikorit piiloon. Gebren setä auttoi asiassa, sillä tämä haki muun muassa vettä Gebren puolesta, jotta salaisuus pysyisi piilossa. Kun asia tuli ilmi, Gebre oli oppinut jo lukemaan.
Gebren sukupuolielimet silvottiin, kun hän oli noin 12-vuotias. Lähes kaikkien tyttöjen sukupuolielimet silvottiin Etiopiassa vielä tuohon aikaan. Eräs mies piteli Gebreä paikoillaan ja kaksi naista piti hänen jaloistansa kiinni. Kolmas nainen käytti veistä. Silpominen oli osa uskonnollista riittiä, joka teki tytöstä naimakelpoisen. Monet tytöt kuolivat operaatiossa verenhukkaan, infektioon tai sitä seuranneisiin komplikaatioihin. Gebrekin kävi verenvuodon takia lähellä kuolemaan, ja hänellä meni kaksi kuukautta toipumiseen.
Akateemiselta uralta ihmisoikeusaktivistiksi
Gebrestä tuli kylänsä ensimmäinen tyttö, joka sai kunnollisen koulutuksen. Lähetyskoulu takasi hänelle stipendin opiskelemaan Addis Abebaan. Naisten sisäoppilaitoksesta hän sai mahdollisuuden opiskella Jerusalemin heprealaisessa yliopistossa. Israelissa Gebre opiskeli epidemiologiaa ja parasitologiaa. Fulbright-stipendin ansiosta Gebre suoritti maisterintutkinonsa Massachusetts Amherstin yliopistossa. Hän jatkoi sen jälkeen väitösopintoihin Los Angelesin Kalifornian yliopistoon.
Gebre jätti väitösopintonsa kesken ja palasi vuonna 1997 Etiopiaan. Hän halusi muuttaa etiopialaistyttöjen elämää. Siskonsa Fikirten kanssa hän perusti voittoa tavoittelemattoman KMG Etiopia -järjestön, jonka tarkoituksena on edistää naisten ja tyttöjen oikeutta ja tasa-arvoa.
Gebre sai paikallisyhteisöjen luottamuksen auttamalla niitä käytännöllisissä asioissa, kuten rakennuttamalla siltoja ja kaivoja. Hän aloitti pian myös keskustelun yhteisöjen kanssa. Aiheisiin kuului muun muassa tyttöjen koulutus, HIV/AIDS ja tyttöjen kaappaaminen avioliittoja varten. KMG Etiopia on yleisesti edistänyt naisten koulutusta ja taloudellista vapautta. Järjestön toimialueella vielä vuonna 1999 käytännössä kaikkien tyttöjen sukupuolielimet silvottiin, mutta vuonna 2008 silpomisesta kärsi enää 3 prosenttia tytöistä. Järjestöllä oli vuonna 2013 yli sata työntekijää ja 6 000 vapaehtoista 700 kylässä.
Gebren työ tunnustettiin maailmanlaajuisesti, sillä hänet on palkkittu monilla palkinnoilla. Euroopan neuvoston Pohjoinen–etelä-palkinnon hän sai vuonna 2005, Ranskan hallituksen ihmisoikeus- ja kestävän kehityksen palkinnon vuonna 2012, Bruno Kreisky -palkinnon vuonna 2013 ja Kuningas Baudouinin Afrikan kehityspalkinnon vuonna 2013.
Gebre kuoli Los Angelesissa vuonna 2019. Hän oli saapunut kaupunkiin vain vähän ennen kuolemaansa. Kuolinsyy on tuntematon, mutta hän kävi säännöllisesti Los Angelissa lääketieteellisen hoidon takia. Gebre kärsi hermovammasta, jonka hän oli saanut auto-onnettomuudessa 1980-luvun lopulla.
Stephanie Vogt
Stephanie Vogt (s. 15. helmikuuta 1990 Vaduz) on liechtensteinilainen tennispelaaja. Parhaimmillaan hän on ollut WTA-listan sijalla 137 helmikuussa 2014. Hän on voittanut urallaan kymmenen ITF-turnausta kaksinpelissä ja yhden WTA-turnauksen nelinpelissä vuonna 2013.
Junioriurallaan Vogt oli parhaimmillaan maailmanlistan viidentenä. Vogt sai mahdollisuuden osallistua Pekingin olympialaisiin 2008, mutta hän ei jätti kisat väliin loukkaantumisen vuoksi. Vuonna 2012 hän sai uuden mahdollisuuden osallistua, kun hänet kutsuttiin Lontoon olympialaisiin. Hän toimi kisoissa maansa lipunkantajana.
Bamakon hotelli-isku 2015
Bamakon hotelli-isku tapahtui 20. marraskuuta 2015, kun ainakin 10 aseistautunutta miestä hyökkäsi Malin pääkaupungissa Bamakossa sijaitsevaan Radisson Blu Hotel- hotelliin. Hotelli on yhdysvaltalaisomisteinen, ja suosittu liikemiesten sekä lentoyhtiöiden työntekijöiden keskuudessa. Hyökkäyksessä otettiin 170 panttivankia, joista 30 oli hotellin työntekijöitä.
Ainakin 27 ihmistä kuoli hyökkäyksessä. Erikoisjoukot pelastivat jäljellä olevat panttivangit.
Al-Qaidaan kytkeytyvä Al-Murabitoun-jihadistiryhmä julisti itsensä iskun tekijäksi mikroblogipalvelu Twitterissä.
Hyökkäys
Kaksi asemiestä otti 170 ihmistä panttivangiksi (140 asiakasta ja 30 työntekijää).
Kymmenen Kiinan kansalaista, kaksikymmentä Intian kansalaista, kuusi Yhdysvaltain kansalaista, seitsemän Algerian kansalaista, joista kuusi diplomaatteja, kaksi Venäjän kansalaista, kaksi Marokon kansalaista, seitsemän Turkish Airlinesin työntekijää ja tuntematon määrä Ranskan kansalaisia oli raportoitu panttivangiksi. Kaksitoista Air Francen työntekijää oli myös rakennuksessa, mutta heidät evakuoitiin onnistuneesti.
Kolme Yhdistyneiden kansakuntien työntekijää pääsi pois rakennuksesta, mutta sisälle jääneiden määrää ei tiedetty. Useita MINUSMAn (Multidimensional Integrated Stabilization Mission in Mali) edustajia oli hotellissa kokouksessa maan rauhaa koskien. Guinealainen laulaja Sekouba Bambino oli hotellissa hyökkäyksen aikaan, mutta pääsi turvallisesti pois.
Asestautuneet miehet saapuivat hotellille noin kello 7.00 UTC, diplomaattikilvillä varustetulla autolla. Malin armeijan komentaja Modibo Nama Traoré raportoi, että vähintään 10 aseistautunutta mieshenkilöä hyökkäsi hotelliin huutaen "Allahu akbar!" ennen vartijoiden ampumista ja panttivankien ottoa. Kassim Traoré, malilainen journalisti, sanoi että panttivankien täytyi tunnustaa uskonsa islamiin, Šahadalla, tapana erottaa muslimit ja ei-muslimit. Malin erikoisjoukot saartoivat hotellin. YK:n rauhanturvaajat tukivat Malin armeijaa hyökkäyksen lopettamiseksi. 25 Yhdysvaltain sotilashenkilöstön jäsentä auttoi Malin viranomaisia evakuoimisessa.
Hyökkääjä
Hyökkäyksen aikana Al-Murabitoun julisti itsensä ja Al-Qaidan iskun tekijäksi Twitterissä.
Kaulusvarpuspöllö
Kaulusvarpuspöllö (Glaucidium brodiei) on pöllöihin kuuluva lintu. Sitä tavataan Itä-Aasian maissa Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laosissa, Malesiassa, Myanmarissa, Nepalissa, Pakistanissa, Taiwanissa, Thaimaassa ja Vietnamissa. Afganistanista se on ehkä hävinnyt.
Bamakon hotelli-isku 2015
Hyökkääjä
Ryhmä muodostui vuonna 2013, ja sitä johti Mokhtar Belmokhtar. Se toimi Saharan aavikon alueilla. Ryhmä otti vastuun myös useista muista iskuista Malissa vuosien 2014 ja 2015 välillä.
Kaulusvarpuspöllö
Sen luontaista elinpiiriä ovat lauhkean vyöhykkeen metsät ja pensastot sekä subtrooppiset ja trooppiset kosteat metsät ja korkeiden seutujen pensastot. Se on Aasian pienin pöllö, kooltaan 15 cm ja painaa 60 grammaa.
Alalajit
Sillä on neljä alalajia:
Le Mans 66 – täydellä teholla
Le Mans 66 – täydellä teholla on vuonna 2019 ensi-iltansa saanut autourheiluaiheinen draamaelokuva, jonka on ohjannut James Mangold. Sen pääosia esittävät Matt Damon ja Christian Bale.
Le Mans 66 sai ensi-iltansa Telluriden elokuvajuhlilla 30. elokuuta 2019, jonka jälkeen se sai teatteriensi-illan 15. marraskuuta Yhdysvalloissa ja Suomessa. Elokuva voitti parhaan leikkauksen ja parhaiden äänitehosteiden Oscar-palkinnot vuoden 2020 gaalassa, oltuaan ehdolla myös parhaasta elokuvasta ja äänityksestä. Bale oli ehdolla parhaan miespääosan palkintoon Golden Globe 2020 -gaalassa.
Jas ja imam silata
Jas ja imam silata on G’oko Taneskin esittämä kappale, jolla hän edusti Pohjois-Makedoniaa (tai tuolloista Makedonian tasavaltaa) vuoden 2010 Eurovision laulukilpailussa Norjan Oslossa.
Le Mans 66 – täydellä teholla
Asetelma
Elokuva kertoo amerikkalaisesta autosuunnittelija Carroll Shelbystä (Matt Damon) ja pelottomasta englantilaisesta kilpa-ajajasta Ken Milesistä (Christian Bale). He taistelevat yhdessä rakentaakseen mullistavan kilpa-auton Henry Fordille (Tracy Letts). Tähtäimessä on vallata kilpa-autoilun kuninkuus Enzo Ferrarilta (Remo Girone) Le Mansin 24 tunnin kisassa Ranskassa vuonna 1966.
Jas ja imam silata
Kappale kilpaili Euroviisujen ensimmäisessä semifinaalissa, jossa se sijoittui viidenneksitoista ja täten karsiutui finaalista.
Vedetään hatusta
Vedetään hatusta on suomalainen viihdeohjelma, jota esitetään MTV3-kanavalla 	18. syyskuuta 2010 alkaen. Ohjelma perustuu brittiläiseen ohjelmaformaattiin Whose Line Is It Anyway? ja muistuttaa myös suuresti vuonna 1991 esitettyä viihdesarjaa Nyhjää tyhjästä. Ohjelmassa näyttelijät esittävät improvisoiden komediallisia tehtäviä. Ohjelmassa ei ole käsikirjoitusta tai ylipäätään minkäänlaista ennakkosuunnittelua, ja pisteitä annetaan sattumanvaraisesti eikä niillä ole merkitystä.
Ensimmäinen tuotantokausi
Sarjan ensimmäinen tuotantokausi kuvattiin kesällä 2010 studioyleisön edessä, ja sen esittäminen alkoi 18. syyskuuta 2010 ja päättyi 20. marraskuuta 2010. Ensimmäisellä kaudella ei nähty vierailevia näyttelijöitä. Jaksot esitettiin lauantai-iltaisin kello 19:30–20:00. Näyttelijöinä nähtiin Hannu-Pekka Björkman, Aku Hirviniemi, Ria Kataja ja Kari Ketonen. Juontajana toimi Ville Myllyrinne.
Toinen tuotantokausi
Toisen tuotantokauden jaksot kuvattiin touko-kesäkuussa 2011. Kauden esittäminen alkoi 2. lokakuuta 2011 ja päättyi 4. joulukuuta 2011. Jaksot esitettiin sunnuntai-iltaisin. pienoiskuva|Vedetään hatusta -tunnus kausina 1-3. Toisella kaudella vanhoista näyttelijöistä mukana jatkoi ainoastaan Aku Hirviniemi, uusina näyttelijöinä nähtiin Riku Nieminen ja Minttu Mustakallio sekä juontajana Mikko Kuustonen. Lisäksi toisella kaudella nähtiin jokaisessa jaksossa myös vieraileva näyttelijä.
Kolmas tuotantokausi
Kolmannella tuotantokaudella ohjelmassa ei ole enää juontajaa, vaan voice-overina kuullaan Petteri Summanen. Näyttelijät käyvät vuorollaan vetämässä tehtävän isosta mustasta hatusta. Pisteitä ei myöskään anneta, eikä kukaan näyttelijä lue jakson lopuksi lopputekstejä.
Kolmannen tuotantokauden vierailijat jaksoittain
28. lokakuuta 2012 ohjelmaa ei esitetty kunnallisvaalien tulosillan vuoksi.
Super Bowl XLIV
Super Bowl XLIV oli järjestyksessään 44. Super Bowl. Ottelu pelattiin 7. helmikuuta 2010 paikallista aikaa Sun Life Stadiumilla, Floridan osavaltiossa. Ottelussa kohtasivat kauden 2009–2010 American Football Conferencen (AFC) ja National Football Conferencen (NFC) voittajat New Orleans Saints ja Indianapolis Colts. Ottelun voitti New Orleans Saints lukemin 31–17.
Vedetään hatusta
Neljäs tuotantokausi
MTV tiedotti marraskuussa 2017, että Vedetään hatusta palaa ruutuun keväällä 2018. Ohjelman juontajana nähdään Jenni Pääskysaari, sekä vakioesiintyjinä Roope Salminen, Sara-Maria Heinonen ja Ernest Lawson.
Super Bowl XLIV
Matkalla Super Bowliin Indianapolis kaatoi pudotuspeleissä Baltimoren ja konferenssifinaalissa New York Jetsin. New Orleans pelasi Super Bowlissa historiansa ensimmäisen kerran ja matkalla finaaliin kaatui Arizona ja Minnesota. Molemmat finaalijoukkueet pelasivat vahvaa hyökkäyspeliä ja ratkaisevassa roolissa olivat kummankin joukkueen pelinrakentajat Peyton Manning (Indianapolis) ja Drew Brees (New Orleans). Manning valittiin neljännen kerran urallaan liigan arvokkaimmaksi pelaajaksi. Brees puolestaan osui kauden aikana syötöissään kohteeseensa 70,6-prosenttisesti, ja tuo lukema on NFL:n uusi ennätys. Touchdowneja hän syötti 34. vasen|pienoiskuva|387x387px|Pelin arvokkain pelaaja pelinrakentaja Drew Brees.
Vedetään hatusta
Neljäs tuotantokausi
Uusi kausi alkoi 6. huhtikuuta 2018. Olli Äkräs säesti kohtauksia ja muutamissa jaksoissa Heinosen korvasi Antto Hinkkanen.
Moldovan tasavallan sosialistipuolue
Moldovan tasavallan sosialistipuolue (PSRM) on moldovalainen, venäläismielinen puolue. Moldovan tasavallan sosialistipuolueen puheenjohtajana toimii maan aiempi kauppa- ja talousministeri, taloustieteiden tohtori ja Moldovan tullin johtajana kenraalimajurin arvolla työskennellyt Igor Dodon.
Puolueen edeltäjänä oli Moldovan sosialistipuolue (SPM), joka perustettiin 11. elokuuta 1992. Vuoden 1994 parlamenttivaaleihin se osallistui vaaliliitossa, joka sai 28 edustajapaikkaa. Vuosina 1994–1996 SPM oli maansa hallituksessa. Puolue jakaantui kahdeksi ryhmäksi vuonna 1996. Kesäkuussa 1997 perustettiin Eduard Smirnovin, Veronica Abramciucin ja Valentin Krilovin johdolla Moldovan tasavallan sosialistipuolue. Se on rekisteröity 6. elokuuta 1997. Vuosina 2005–2011 puolue tunnettiin nimellä Moldovan sosialistipuolue "Äiti synnyinmaa" (Partidul Socialiştilor din Moldova «Patria-Rodina», PSMPR tai PSRM).
thumb|left|210px|Marraskuun 2014 parlamenttivaalien vaalimainoksia, kuvan alaosassa Moldovan tasavallan sosialistipuolueen Putin-mainos Moldovan 101 edustajan parlamentissa puolueella oli kaudella 2010–2014 neljän edustajan ryhmittymä, joka syntyi joidenkin, alkujaan Moldovan kommunistipuolueen (PCRM) ryhmään kuuluneiden kansanedustajien erotessa vaalien 2010 jälkeisestä 42 edustajan ryhmittymästä.
Moldovassa järjestettiin parlamenttivaalit 30. marraskuuta 2014. Osa vaaleja edeltäneistä syksyn 2014 mielipidekyselyistä ennakoi puolueen saattavan ylittää parlamenttivaalien kuuden prosentin vaalikynnyksen. Toisten mukaan Moldovan tasavallan sosialistipuolue jäisi vaalikynnyksen alle. Vaalimainoksissa Venäjä-myönteisen, ja Moldovan integroitumista Euraasiaan ajavat sosialistipuolueen edustajat esiintyivät neuvottelupöydässä Putinin kanssa. Venäjän presidentti on avoimesti ilmoittanut tukensa puolueelle. Itse vaalissa puolue sai yli 20 % äänistä ja nousi suosituimmaksi puolueeksi. Se sai 24 parlamentin 101 paikasta.
Johan Esaias Waaranen
Johan Esaias Waaranen (alk. Tortberg) (2. maaliskuuta 1834 Pori – 11. lokakuuta 1868 Helsinki) oli suomalainen historian tutkija, joka tutki 1600-luvun alun Suomen historiaa.
Waarasen vanhemmat olivat kultaseppä Johan Jakob Tortberg ja Wilhelmina Kristina Kylén ja puoliso vuodesta 1862 Henrietta Margareta Samuelsson. Waaranen otti suomalaisen sukunimen jo luokioikäisenä. Hän valmistui filosofian kandidaatiksi 1857 ja teki seuraavasta vuodesta alkaen Ruotsissa 1600-luvun alun Suomea koskevia arkistotutkimuksia. Filosofian lisensiaatiksi (tohtoriksi) hän valmistui 1860, väitöskirjan aihe oli Öfversigt af Finlands tillstånd i början af sjuttonde seklet. Vuonna 1862 hän julkaisi tutkimuksen Landtdagen i Helsingfors 1616 och Finlands dåvarande tillstånd,jonka perusteella hänen nimitettiin samana vuonna Helsingin yliopiston historian dosentiksi. Hänen 1863 aloittamansa tutkimuksen Samling af urkunder rörande Finlands historia I-V kaksi viimeistä osaa valtionarkisto julkaisi vasta hänen kuolemansa jälkeen. Valtionarkistoon Waaranen oli toimittanut huomattavan määrän alkuperäisiä Suomea koskevia vero- ja tilikirjoja Ruotsista ja Venäjältä, samoin kuin pääosan omasta vuoteen 1632 asti ulottuvasta aineistokokoelmastaan. Vuodesta 1862 vuoteen 1867 Waaranen teki arkistotutkimuksia Moskovassa, jossa hän kuitenkin sairastui henkisesti ja fyysisesti. Hän kuoli Lapinlahden sairaalassa seuraavana vuonna.
Artur Dinter
thumb|200px|Artur Dinter Artur Dinter (27. kesäkuuta 1876 Mülhausen, Alsace, Saksan keisarikunta – 21. toukokuuta 1948) oli saksalainen kirjailija ja natsipoliitikko. Hän toimi kansallissosialistisen puolueen Thüringenin hallintoalueen Gauleiterina.
Uran alku
Kirjoitettuaan ylioppilaaksi Dinter opiskeli luonnontieteitä ja filosofiaa Münchenissä ja Strasbourgissa. Valmistuttuaan Dinter toimi muun muassa kasvitieteellisen puutarhan johtajana Strasbourgissa ja saksalaisen koulun opettajana Istanbulissa. Vuonna 1905 hän siirtyi teatteriin, kokeili kirjoittamista ja hänen ensimmäinen näytelmänsä Die Schmuggler (”Salakuljettajat”) palkittiin vuonna 1906. Työskennellessään sekä Rostockin kaupunginteatterissa ja Berliinin Schiller-teatterissa Dinter perusti myös näytelmäkirjailijoiden liiton (Verband Deutscher Bühnenschriftsteller, VDB). Dinter liittyi myös antisemiittiseen ja kolonialismia kannattavaan Alldeutscher Verband-järjestöön, josta hänet erotettiin 1917.
Dinter osallistui ensimmäiseen maailmansotaan jalkaväen upseerina. Hän vietti osan sodasta sotilassairaaloissa kärsien aluksi kolerasta ja myöhemmin haavoituttuaan taistelussa. Vuonna 1916 hänet vapautettiin palveluksesta ja hän tutustui saksalaisia ihannoineen Houston Stewart Chamberlainin kirjoituksiin. Hänestä tuli nationalisti.
Nationalisti
Sodan jälkeen, vuonna 1919 julkaistiin hänen kahta vuotta aiemmin kirjoittamansa kirja Die Sünde wider das Blut (”Synti verta kohtaan”). Antisemiittisestä teoksesta tuli bestseller, joka myi yli 260 000 kopiota vuoteen 1934 mennessä. Dinter innostui menestyksestään ja päätti jatkaa teosta trilogiaksi, jonka yhteisnimeksi tuli Die Sünden der Zeit (”Ajan synnit”).
Dinteristä tuli aikaa myöten oikeistolaisuudessaan ja antisemitismissään radikaalimpi. Hän oli mukana Deutschvölkischer Schutz- und Trutzbund -järjestön johdossa, kunnes se kiellettiin 1922. Dinter lähentyi Hitleriä ja hänestä tuli kansallissosialistisen puolueen jäsen. Vuonna 1925 Adolf Hitler päästyä Landsbergin vankilasta, johon hänet oli tuomitti epäonnistuneen oluttupavallankaappauksen jälkeen, hän teki Dinteristä kansallissosialistisen puolueen Thüringenin hallintoalueen Gauleiterin. Noihin aikoihin Dinter julkaisi myös Weimarissa ilmestyvää puolueen lehteä Der Nationalsozialist. Kiitokseksi lojaalisuudesta kansallissosialistista puoluetta kohtaan Dinterille annettiin yksinumeroinen jäsennumero ”5”.
Riitoihin natsien kanssa
Dinterin uskonnollisuus johti kuitenkin konfliktiin Hitlerin kanssa. Hän perusti Geistchristliche Religionsgemeinschaft -yhteisön (Hengelliskristillinen uskonnollinen yhteisö) vuonna 1927, josta tehtiin myöhemmin oma kirkkonsa nimellä Deutsche Volkskirche (Saksan kansankirkko). Yhteisön tarkoitus oli poistaa juutalaisuus kristillisestä opetuksesta ja muun muassa vanhasta testamentista luovuttiin sen juutalaisuuden vuoksi. Vaikka kansallissosialistinen puolue salli sekä katolisen että luterilaisen kirkon toiminnan natsi-Saksassa, Hitler tähtäsi valtauskonnoista luopumiseen ja muinaisgermaanisten myyttien herättämiseen ei välttämättä palvottaviksi, mutta korostamaan germaanista itsetietoutta. Dinter hyökkäsi Hitleriä vastaan julkaisemassaan lehdessä Das Geistchristentum. Hitler erotti Dinterin Gauleiterin tehtävästä vuonna 1927 ja pian myös koko puolueesta. Vuonna 1932 Dinter kävi jopa vaalitaistoa kansallissosialistista puoluetta vastaan.
Kun Hitler pääsi valtaan tammikuussa 1933, Dinter yritti päästä takaisin puolueeseen. Hänen anomustaan ei hyväksytty ja sen sijaan Heinrich Himmler määräsi Gestaponsa tarkkailemaan Dinteriä. Saksan kansankirkko kiellettiin 1937 ja Dinter erotettiin natsi-Saksan kirjailijaliitosta 1939.
Sodan jälkeen
Natsi-Saksan kukistuttua toisessa maailmansodassa Offenburgin de-nazifikaatio-oikeus tuomitsi Dinterin 1 000 valtakunnan markan sakkoihin. Vaikka Dinter oli erotettu puolueesta jo ennen sotaa, hänellä nähtiin olevan oma henkinen vaikutuksensa juutalaisten oikeuksia rajoittavien Nürnbergin lakien syntyyn.
Dinter kuoli 71-vuotiaana Offenburgissa, Badenissa.
Cannibal Corpse
Cannibal Corpse on yhdysvaltalainen Buffalossa, New Yorkissa vuonna 1988 perustettu death metal -yhtye. Yhtyeen albumien maailmanlaajuiset myyntiluvut ylittivät miljoonarajan vuonna 2003 ja pelkästään Yhdysvalloissa äänitteitä on myyty yli puoli miljoonaa.
Sulfameratsiini
Sulfameratsiini (C11H12SN4O2) on sulfonamideihin kuuluva orgaaninen yhdiste. Yhdistettä voidaan käyttää lääketieteessä ja eläinlääketieteessä antibioottina.
Cannibal Corpse
Yhtye on tunnettu väkivaltaisista sanoituksista, mutta on kertonut, että sanoitukset pulppuavat suoraan kauhuelokuvista ja että niitä ei tarvitse ottaa liian vakavasti. Yhtyeen tunnetuin kappale lienee "Hammer Smashed Face", joka on myös elokuvassa Ace Ventura – lemmikkidekkari (1994); kyseisessä elokuvassa pääosaa näytellyt Jim Carrey on kertonut Cannibal Corpsen olevan hänen lempiyhtyeensä. Yhtyettä ei alun perin kaavailtu elokuvaan, ohjaaja vain oli pyytänyt Metal Blade Records -levy-yhtiöltä "jotain Cannibal Corpsen tyylistä", ja levy-yhtiö oli lähettänyt paikalle yhtyeen itsensä.
Sulfameratsiini
Ominaisuudet ja käyttö
Sulfameratsiini on huoneenlämpötilassa väritöntä tai kellertävää kiteistä ainetta. Se liukenee hieman veteen ja eräisiin orgaanisiin liuottimiin kuten etanoliin ja asetoniin. Yhdiste liukenee sekä happoihin että emäksiin. Aine tehoaa grampositiivisia bakteereja vastaan. Sulfameratsiinia voidaan käyttää yhdessä muiden sulfonamidiantibioottien kanssa, mutta sen käyttö on harvinaista, koska se ei tarjoa etuja muihin sulfonamidiantibiootteihin nähden ja on suhteellisen myrkyllistä. Eläinlääketieteessä sulfameratsiinia käytetään esimerkiksi lampaiden ja lohikalojen antibioottina.
Cannibal Corpse
Yhtyeen albumien kannet on piirtänyt Vince Locke. Kolmen ensimmäisen studioalbumin, Eaten Back to Life, Butchered at Birth ja Tomb of the Mutilated, kansitaide oli kielletty muun muassa Saksassa. Samaisilta levyiltä ei saanut myöskään soittaa esimerkiksi Saksassa yhtään kappaletta radiossa tai konserteissa ennen vuotta 2006, jolloin kielto kumottiin. 2006 vuoden Kill-albumin kannessa ei ole erikoisia graafisia piirroksia.
Jäsenet
Nykyiset
Sulfameratsiini
Valmistus
Sulfameratsiinin valmistuksen ensimmäisessä vaiheessa etyyliasetoasetaatti kondensoituu guanidiinin kanssa ja muodostunut tuote kloorataan fosforyylikloridilla. Klooriatomi pelkistetään vedyttämällä, jolloin muodostuu 2-amino-4-metyylipyrimidiiniä. Se reagoi p-asetyyliaminobentseenisulfonyylikloridin kanssa sulfameratsiiniksi.
Cannibal Corpse
Jäsenet
Entiset
Diskografia
Studioalbumit
Livealbumit
EP:t
Demot
Musiikkiboksit
Singlet
Keskiamerikanvarpuspöllö
Keskiamerikanvarpuspöllö (Glaucidium griseiceps) on pöllöihin kuuluva lintu. Sitä tavataan Belizessä, Kolumbiassa, Costa Ricassa, Ecuadorissa, Guatemalassa, Hondurasissa, Meksikossa, Nicaraguassa ja Panamassa.
Sen elinpiiriä ovat subtrooppiset ja trooppiset kuivat alavat ja vuoristometsät ja kosteat vuoristometsät.
Keskiamerikanvarpuspöllö on kooltaan noin 14–16 cm. Sen pää ja kaula ovat ruskeanharmaat, yläruumiin sulat ovat ruskeat. Pyrstössä on kaksi tai kolme poikittaista vaaleaa raitaa. Alapuoli on vaalea ja siinä on punaruskeita täpliä rinnassa ja punaruskeita raitoja kyljissä.
Alalajit
Sillä on kolme alalajia:
Se tavallinen tarina
Se tavallinen tarina on kirjailija Hannu Salaman vuonna 1961 ilmestynyt esikoisteos, jonka kustansi Otava.
Romaanin tapahtumat sijoittuvat 1930-luvun alkuun ja sen päähenkilönä on maaseudulta Teiskosta Tampereelle puuvillatehtaaseen työhön tullut noin 20-vuotias Eeli. Suurin osa kirjasta keskittyy yhden kesän kuvaamiseen Eelin elämässä. Raskaaksi tullut Eeli joutuu poikaystävänsä hylkäämäksi, hänelle tehdään abortti ja hän joutuu lopulta mielisairaalaan.
Romaanin pohjalta on tehty vuonna 1972 MTV-teatterin tuottama televisioelokuva, jonka ohjasi Veikko Kerttula. Näyttelijöinä olivat muun muassa Riitta Räty, Ahti Kuoppala, Helinä Viitanen, Antti Litja, Saara Pakkasvirta, Katriina Rinne ja Hannele Lauri.
Li Andersson
Li Sigrid Andersson (s. 13. toukokuuta 1987 Turku) on suomalainen poliitikko, joka on vasemmistoliiton kansanedustaja ja nykyinen puheenjohtaja, Turun kaupunginvaltuuston jäsen ja Vasemmistonuorten entinen puheenjohtaja. Hänet nimitettiin Marinin hallituksen opetusministeriksi 10. joulukuuta 2019. Andersson jäi äitiysvapaalle 17. joulukuuta 2020 ja palasi ministeriksi 29. kesäkuuta 2021. Häntä sijaisti ministerinä Jussi Saramo.
Alguersuari
Alguersuari on espanjalainen, tarkemmin katalonialainen sukunimi. Alguersuari on muun muassa seuraavien henkilöiden sukunimi:
Li Andersson
Tausta
Anderssonin vanhemmat ovat taiteilija Jan-Erik Andersson ja toimittaja Siv Skogman. Andersson valmistui valtiotieteiden kandidaatiksi vuonna 2010 Åbo Akademista. Hän on opiskellut pääaineenaan kansainvälistä oikeutta erikoistuen kansainväliseen ihmisoikeuslainsäädäntöön ja pakolaisuuteen sekä sivuaineena venäjän kieltä ja kulttuuria.
Andersson on työskennellyt muun muassa Finlands Svenska Skolungdomsförbund (FSS) -opiskelijajärjestön pääsihteerinä, Varsinais-Suomen Vasemmistonuorten piirisihteerin sijaisena ja Civil Rights Defenders -ihmisoikeusjärjestön harjoittelijana. Hän on myös toiminut puheenjohtajana Åbo Gröna Vänster -yhdistyksessä, joka on punavihreä opiskelijayhdistys Åbo Akademissa opiskeleville ja vasemmistoliiton alla toimiva ruotsinkielinen paikallisosasto Turussa.
Politiikka
Toukokuussa 2011 Andersson valittiin Vasemmistonuorten puheenjohtajaksi Oulun liittokokouksessa. Eduskuntavaaleissa 2011 hän oli vasemmistoliiton ehdokas ja sai 2 170 ääntä, joilla ylsi varasijalle. Kunnallisvaaleissa 2012 hän oli 2 422 äänellä Turun ääniharava.
Europarlamenttivaaleissa 2014 Andersson sai yli 47 000 ääntä ja sijoittui varasijalle. Kevään 2015 eduskuntavaaleissa hänet valittiin kansanedustajaksi Varsinais-Suomen vaalipiiristä 15 071 äänellä. Vaalien jälkeen Andersson valittiin vasemmistoliiton eduskuntaryhmän ensimmäiseksi varapuheenjohtajaksi. Hän oli sivistysvaliokunnan jäsen 2015–2019.
Helmikuussa 2016 Andersson ilmoitti tavoittelevansa vasemmistoliiton puheenjohtajuutta kesän 2016 puoluekokouksessa. 6. kesäkuuta hän voitti selvästi neuvoa-antavan puheenjohtajaäänestyksen, ja hänet valittiin puolueen puheenjohtajaksi 11. kesäkuuta Oulun puoluekokouksessa hänen kilpailijoidensa luovuttua ehdokkuudesta.
Eduskuntavaaleissa 2019 Andersson sai koko maan toiseksi eniten ääniä yhteensä 24 542 ääntä Varsinais-Suomen vaalipiirissä. Ainoastaan perussuomalaisten Jussi Halla-aho sai enemmän ääniä (30 596). Syyskuussa 2019 Andersson ilmoitti haluavansa jatkaa puolueensa puheenjohtajana myös marraskuun puoluekokouksen jälkeen.
Aluevaaleissa 2022 Andersson sai vaaleissa eniten ääniä saatuaan 7 761 ääntä Varsinais-Suomen hyvinvointialueella. Maaliskuussa 2022 hän ilmoitti jättävänsä Vasemmistoliiton puheenjohtajuuden eduskuntavaalien 2023 jälkeen.
Talous- ja työmarkkinapolitiikka
Anderssonin mielestä työ ja pääoma ovat vastakkain. Hänen mukaansa kapitalismi ei ole ikinä valmis, koska se ajoittain kriisiytyy. Andersson on kertonut tavoittelevansa perustuloa, jonka tarkoitus on vapauttaa ihmiset jatkuvasta työstä. Anderssonin mukaan hän suhtautuu ay-liikkeeseen ”terveen kriittisesti”. Anderssonin mukaan yhteiskunnallisessa tulonjaossa on tärkeää puhua talouden isoista rakenteista. Hänen mukaansa puolue ei voi typistää itseään sosiaaliseksi omaksitunnoksi, punavihreiden vaihtoehtoliikkeiden keskittymäksi tai maailmaa parantaviksi kukkahattutädeiksi.
Vuonna 2018 Andersson ehdotti nelipäiväistä työviikkoa tai kuusituntista työpäivää.
Ulko- ja turvallisuuspolitiikka
Anderssonin mukaan Suomessa pitää panostaa siihen, että on kansallinen puolustus. Hän on kertonut kannattavansa sukupuoletonta asevelvollisuutta. Anderssonin mukaan puolustusvoimien kriisitehtäviä tulisi lisätä. Reserviä ei tulisi tuplata ilman sisällöllistä uudistusta.
Andersson kertoi vuonna 2014 olevansa huolestunut Venäjän autoritaarisesta kehitystä. Länsimaiden asettamat pakotteet kuitenkin tarkoittavat Anderssonin mielestä, että Venäjä tulee eristäytymään yhä enemmän. Andersson kertoi tuolloin kannattavansa viisumivapautta ja kaikkia toimia, joilla Venäjän keskiluokka saadaan matkustamaan.
Arvopolitiikka
Andersson on sanonut olevansa sosialisti, jonka mielestä työ ja pääoma ovat edelleen vastakkain. Hän on myös sanonut olevansa marxilainen, jonka tärkein arvo on vapaus, sekä vasemman laidan vasemmistolainen. Anderssonin mukaan valtion ja evankelisluterilaisen kirkon institutionaalinen suhde tulisi purkaa. Anderssonin mukaan uskonnonopetuksen uudistaminen on osa suhteen purkamista. Andersson on esittänyt uskonnonopetuksen korvaamista joko yhteisellä katsomusaineella tai kaikille valinnaista uskonnonopetusta.
Anderssonin mielestä eläimillä on identiteetti ja hän pyrkii vegaaniuteen. Andersson kannattaa myös kannabiksen dekriminalisointia. Andersson suhtautuu myönteisesti ruotsin kielen pakollisuuteen kouluopetuksessa.
Andersson on kertonut ymmärtävänsä kansalaistottelemattomuutta. Hän on kertonut ymmärtävänsä Greenpeacen operaatioita ja iskuja turkistarhoihin. Anderssonin mielestä politiikan tulee olla lähtöisin parlamentaaristen rakenteiden ulkopuolelta.
Yksityiselämä
Andersson asuu Turussa. Hänen avopuolisonsa on urheilu-uransa päättänyt jääkiekkoilija Juha Pursiainen (s. 1982). Heille syntyi tytär tammikuussa 2021. Andersson on ruotsinkielinen, eikä hän kuulu kirkkoon.
Kansainvälinen lukutaitopäivä
Kansainvälinen lukutaitopäivä on 8. syyskuuta vietettävä lukutaidon päivä.
UNESCO nimitti päivän lukutaitopäiväksi 1960-luvulla.
Työelämän tutkimusyhdistys
Työelämän tutkimusyhdistys ry on tieteellinen yhdistys, joka perustettiin 2003 jatkamaan ja uudistamaan Työpoliittisen yhdistyksen toimintaa. Yhdistyksen tehtävänä on edistää tieteellistä keskustelua, kehittää työelämän tutkijoiden ja työelämän ammattilaisten osaamista sekä tehdä tunnetuksi työelämän tutkimusta ja kehittämistä.
Yhdistys julkaisee Työelämän tutkimus -lehteä ja järjestää vuosittain Työelämän tutkimuspäivät (Work Research Days/WRD) yhteistyössä Tampereen yliopiston Työelämän tutkimuskeskuksen kanssa. Yhdistys kuuluu jäsenenä työelämän tutkimuksen kansainvälisen kattojärjestön International Industrial Relations Associationiin ja Tieteellisten seurain valtuuskuntaan.
Työelämän tutkimusyhdistyksen puheenjohtajana toimii professori Antti Saloniemi.
Il pleut de l’or
Il pleut de l’or on Michael von der Heiden esittämä kappale, jolla hän edusti Sveitsiä vuoden 2010 Eurovision laulukilpailussa Norjan Oslossa.
Tasavälinen lieriöprojektio
450px|thumb|Tasavälisen lieriöprojektion mukainen maailmankartta, perusleveyspiirinä päiväntasaaja (neliökartta). Tasa­välinen lieriö­projektio ( on lieriö­projektioiden ryhmään kuuluva yksin­kertainen karttaprojektio, jossa mittakaava pohjois-etelä-suunnassa on vakio. Sitä vastoin mitta­kaava itä-länsi-suunnassa riippuu leveysasteesta, kuten muissakin normaali­asentoisissa lieriö­projektioissa, ja vain kahdella leveys­asteella, yhtä etäällä päiväntasaajan kummallakin puolen, mitta­kaava on kaikkiin suuntiin sama. Näitä leveys­piirejä sanotaan projektion perus­leveys­piireiksi. Tasa­välisen lieriö­projektion sitä erikois­tapauksta, jossa perus­leveys­piirinä on päivän­tasaaja, sanotaan neliö­kartaksi
Tasa­välisessä lieriö­projektiossa kaikki leveys- ja pituuspiirit ovat suoria, leveyspiirit vaaka­suoria ja pituus­piirit pystysuoria. Projektio ei ole oikea­kulmainen eikä oikea­pintainen, toisin sanoen siinä eivät ilman­suuntien väliset kulmat ole kaikkialla oikean suuruiset eikä eri alueiden pinta-alojen suhteet kartalla ole samat kuin todellisuudessa. Sen sijaan etäisyydet päiväntasaajalta tulevat kuvatuiksi oikein. Myös pinta-alojen vääristyminen on huomattavasti vähäisempää kuin esimerkiksi Mercatorin projektiossa, joka on oikea­kulmainen, kun taas toisaalta muotojen ja kulmien vääristyminen on selvästi vähäisempää kuin esi­merkiksi oikea­pintaisessa Gall-Petersin projektiossa.
Neliökartta on vanhimpia kartta­projektioita. Sitä käyttivät jo vanhalla ajalla Dikaiarkhos ja Strabon. Ptolemaios mainitsee tasa­välisen lieriö­projektion keksijäksi Marinos Tyyroslaisen. Nykyään neliö­kartta­projektiota käytetään muun muassa National Geographicin MapMachine -verkkopalvelussa.
Matemaattinen määritelmä
Maapallon piste, jonka pituus­aste on \lambda ja leveys­aste \varphi, kuvautuu tasa­välisessä lieriö­projektiossa tason pisteeseen, jonka suora­kulmaiset koordinaatit ovat
missä \varphi_1 on perus­leveys­piiri, jolla kartan mittakaava on kaikkiin suuntiin sama. Neliö­kartassa, jossa tämä leveys­piiri on päivän­tasaaja, kaavat yksin­kertaistuvat muotoon
toisin sanoen pisteen koordinaatit kartta­tasolla ovat yksin­kertaisesti paikan pituus- ja leveysaste.
Muistot ei kuole koskaan
Muistot ei kuole koskaan on suomalaisen iskelmälaulaja Arja Havakan vuonna 1999 julkaistu kolmas studioalbumi.
Kilpukka
Kilpukka eli sammakonkilpukka (Hydrocharis morsus-ranae) on kilpukkakasvien heimoon kuuluva monivuotinen vesikasvilaji.
Ulkonäkö ja koko
Kilpukka on irtokelluja tai löyhästi juurtuva. Juuret ovat pitkiä ja haaraisia. Varsi on lyhyt, kalju ja rönsyllinen. Rönsyjen kärjessä syksyllä 5–8 mm pitkä talvehtimissilmu. Ruusukkeessa kasvavat lehdet ovat pitkäruotisia, isokorvakkeisia, pinnalla kelluvia ja lumpeenlehtien muotoisia, mutta selvästi pienempiä. Lapa on pyöreä ja munuaismainen, herttatyvinen, ehytlaitainen, 2–5 cm, yleensä pituuttaan hieman leveämpi. Päältä lehdet ovat vihreitä, kiiltäviä ja alta rusehtavan punertavia.
Levinneisyys
Euroopassa kilpukka esiintyy lähes kaikissa maissa paitsi Islannissa. Suomessa se kasvaa maan etelä- ja keskiosissa, pohjoisimmat kasvupaikat ovat Kemissä saakka. Laji on etelässä jokseenkin yleinen, runsain Satakunnassa ja Etelä-Hämeessä.
Kanadassa kilpukkaa istutettiin Ottawaan eräälle 1932 koetilalle ja se on levinnyt nykyään ainakin Montrealiin, Ontarioon, Eriejärveen sekä muutamalle paikkakunnalle New Yorkiin.
Uudenseelanninlattana
Uudenseelanninlattana (Arthurdendyus triangulatus) on Geoplanidae-heimoon kuuluva lattanalaji. Se on luokiteltu haitalliseksi vieraslajiksi koko Euroopan unionin alueella.